CELEX: 32017D1402
Language: sk
Date: 2017-07-28 00:00:00
Title: Vykonávacie rozhodnutie Komisie (EÚ) 2017/1402 z 28. júla 2017 o schválení funkcie dobehu vozidla pri voľnobežných otáčkach motora vyvinutej spoločnosťou BMW AG ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Text s významom pre EHP )

29.7.2017   
            
            
               SK
            
            
               Úradný vestník Európskej únie
            
            
               L 199/14
            
         VYKONÁVACIE ROZHODNUTIE KOMISIE (EÚ) 2017/1402
   z 28. júla 2017
   o schválení funkcie dobehu vozidla pri voľnobežných otáčkach motora vyvinutej spoločnosťou BMW AG ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel (1), a najmä na jeho článok 12 ods. 4,
   so zreteľom na vykonávacie nariadenie Komisie (EÚ) č. 725/2011 z 25. júla 2011, ktorým sa ustanovuje proces schvaľovania a certifikácie inovačných technológií na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (2), a najmä na jeho článok 10 ods. 2,
   keďže:
   
               (1)
            
            
               Výrobca BMW AG (ďalej len „žiadateľ“) predložil 23. júna 2016 žiadosť o schválenie funkcie dobehu vozidla pri voľnobežných otáčkach motora ako ekologickej inovácie. Úplnosť žiadosti bola posúdená v súlade s článkom 4 vykonávacieho nariadenia (EÚ) č. 725/2011. Zistilo sa, že žiadosť je úplná.
            
         
               (2)
            
            
               Žiadosť bola posúdená v súlade s článkom 12 nariadenia (ES) č. 443/2009, s ustanoveniami vykonávacieho nariadenia (EÚ) č. 725/2011 a technickými usmerneniami k vypracovaniu žiadostí o schválenie inovačných technológií podľa nariadenia (ES) č. 443/2009 (3). Vzhľadom na zložitosť tejto technológie sa obdobie posudzovania predĺžilo o päť mesiacov v súlade s článkom 10 ods. 4 vykonávacieho nariadenia (EÚ) č. 725/2011, t. j. do 23. augusta 2017.
            
         
               (3)
            
            
               Žiadosť sa týka funkcie „dobehu vozidla pri voľnobežných otáčkach motora“, ktorú vyvinula spoločnosť BMW AG a ktorá sa má použiť vo vozidlách BMW kategórie M1 s konvenčnou hnacou sústavou a automatickou prevodovkou. Základným princípom tejto inovačnej technológie je oddeliť spaľovací motor od hnacieho mechanizmu a zabrániť spomaleniu v dôsledku brzdenia motorom. Táto funkcia by mala byť automaticky aktivovaná v prevládajúcom jazdnom režime, t. j. v automaticky zvolenom režime pri zapnutí vozidla. Dobehom teda možno zvýšiť vzdialenosť, ktorú prejde vozidlo v situáciách, keď nie je potrebný pohon alebo keď treba pomaly znižovať rýchlosť. Pri dobehu vozidla sa kinetická a potenciálna energia vozidla využívajú priamo na prekonanie jazdného odporu a v dôsledku toho na zníženie spotreby paliva. Na obmedzenie spomalenia sa otvorením spojky motor odpojí od hnacieho mechanizmu. Urobí tak automaticky riadiaca jednotka automatickej prevodovky. Počas týchto fáz dobehu motor beží na voľnobežné otáčky („dobeh pri voľnobežných otáčkach motora“).
            
         
               (4)
            
            
               Vykonávacím rozhodnutím (EÚ) 2015/11321 (4) Komisia schválila žiadosť Porsche AG týkajúcu sa funkcie dobehu vozidla určenej na použitie výlučne vo vozidlách Porsche triedy S (športové kupé) patriacich do kategórie M1. Žiadosť podaná spoločnosťou BMW AG sa týka funkcie dobehu vozidla pri voľnobežných otáčkach motora, ktorá je určená na použitie vo vozidlách BMW kategórie M1 s konvenčnou hnacou sústavou a automatickou prevodovkou.
            
         
               (5)
            
            
               Žiadateľ poskytol metodiku skúšania zníženia emisií CO2 v dôsledku použitia funkcie dobehu vozidla pri voľnobežných otáčkach motora, a to vrátane upraveného nového európskeho jazdného cyklu NEDC, aby malo vozidlo možnosť dobehu. Na porovnanie vozidla vybaveného funkciou dobehu vozidla pri voľnobežných otáčkach motora so štandardným vozidlom, v ktorom takáto funkcia nie je nainštalovaná, nie je dostupná v prevládajúcom jazdnom režime alebo je zablokovaná na účely skúšania, by sa mali obe vozidlá skúšať v rámci toho istého upraveného cyklu NEDC. Vzhľadom na ťažkosti štandardného vozidla s dodržiavaním rýchlostnej krivky upraveného skúšobného cyklu NEDC sa však skúška štandardného vozidla vykoná v štandardnom NEDC za podmienok teplého štartu, pričom upravené podmienky sa zohľadnia použitím prepočítavacieho faktora pri výpočte úspor CO2. Prepočítavací faktor sa určuje v závislosti od vozidla a týka sa najmä konfigurácie technického vybavenia a hardvéru hnacej sústavy. Na základe predchádzajúcich štúdií sa prepočítavací faktor bude podľa všetkého pohybovať v rozmedzí 0,96 až 0,99. Žiadateľ požiadal o stanovenie prepočítavacieho faktora na úrovni 0,98. Komisia však zastáva názor, že žiadateľ neposkytol dostatočné dôkazy na opodstatnenie prepočítavacieho faktora na úrovni vyššej ako 0,96. Vzhľadom na to sa považuje za vhodné zachovať prepočítavací faktor na dolnej hranici určeného rozpätia, t. j. na úrovni 0,960, teda v súlade s prepočítavacím faktorom stanoveným vo vykonávacom rozhodnutí (EÚ) 2015/1132.
            
         
               (6)
            
            
               Kľúčovým prvkom určenia úspor CO2 je podiel vzdialenosti, akú vozidlo prejde s aktivovanou funkciou dobehu vozidla s prihliadnutím na to, že funkciu dobehu vozidla možno deaktivovať v iných jazdných režimoch ako prevládajúci jazdný režim. Žiadateľ navrhuje faktor vyťaženia vo výške 0,7, ktorý vyjadruje pomer medzi sledovanou vzdialenosťou, ktorú vozidlo prejde dobehom vozidla počas jazdných skúšok v reálnych podmienkach, a vzdialenosťou, ktorú vozidlo prejde dobehom za upravených podmienok NEDC. Uvedený navrhovaný faktor vyťaženia však vzišiel ako najlepšia hodnota bez dôkladnej podpornej analýzy. Na základe ďalšej analýzy a s prihliadnutím na analýzu uskutočnenú na účely vykonávacieho rozhodnutia (EÚ) 2015/1132 je vhodné zvážiť konzervatívnejší faktor vyťaženia v hodnote 0,62.
            
         
               (7)
            
            
               V prípadovej štúdii, ktorú vypracovala spoločnosť BMW AG, sa použili dve vozidlá s technológiou dobehu vozidla pri voľnobežných otáčkach motora, ktorá bola aktívna až do dosiahnutia rýchlosti 40 km/h. Vzhľadom na nadchádzajúcu výrobu modelov BMW schopných dobehu do dosiahnutia rýchlosti 15 km/h žiadateľ navrhol, aby sa rozsah pôsobnosti danej analytickej metódy rozšíril aj o tento dlhší čas aktivovanej funkcie dobehu. Žiadateľ však neanalyzoval vplyv predĺženého času dobehu na faktor vyťaženia. Preto je vhodné považovať funkciu dobehu za aktívnu do rýchlosti aspoň 40 km/h.
            
         
               (8)
            
            
               Z údajov uvedených v žiadosti preukázateľne vyplýva, že podmienky vymedzené v článkoch 2 a 4 vykonávacieho nariadenia (EÚ) č. 725/2011 a kritériá uvedené v článku 12 nariadenia (ES) č. 443/2009 sú splnené v prípade aspoň jedného z dvoch vozidiel v rámci prípadovej štúdie. Navyše žiadosť podporil nezávislý a certifikovaný orgán vo svojej overovacej správe vypracovanej v súlade s článkom 7 uvedeného vykonávacieho nariadenia (EÚ) č. 725/2011.
            
         
               (9)
            
            
               Na základe informácií v aktuálnej žiadosti a s prihliadnutím na skúsenosti získané pri posudzovaní žiadosti o schválenie funkcie dobehu vozidla, ktorú podala spoločnosť Porsche AG, v kontexte vykonávacieho rozhodnutia (EÚ) 2015/1132, sa uspokojivo preukázalo, že funkcia dobehu vozidla pri voľnobežných otáčkach motora vyvinutá spoločnosťou BMW môže v niektorých vozidlách BMW zabezpečiť zníženie emisií CO2 o minimálne 1 gCO2/km v súlade s článkom 9 vykonávacieho nariadenia (EÚ) č. 725/2011. Preto je potrebné, aby orgán typového schvaľovania overil, že sa dosiahla prahová hodnota 1 gCO2/km stanovená v článku 9 vykonávacieho nariadenia (EÚ) č. 725/2011 na účely certifikácie úspor CO2 z vozidiel BMW vybavených funkciou dobehu vozidla pri voľnobežných otáčkach motora.
            
         
               (10)
            
            
               Na základe uvedených skutočností sa Komisia domnieva, že proti schváleniu uvedenej inovačnej technológie by nemali byť vznesené žiadne námietky.
            
         
               (11)
            
            
               Výrobca BMW AG by v záujme certifikácie úspor emisií CO2 dosiahnutých pomocou funkcie dobehu vozidla pri voľnobežných otáčkach motora mal poskytnúť overovaciu správu vypracovanú nezávislým a certifikovaným orgánom, v ktorej tento orgán potvrdí súlad takto vybaveného vozidla s podmienkami uvedenými v tomto rozhodnutí, spolu so žiadosťou o certifikáciu, ktorá bola predložená schvaľovaciemu úradu.
            
         
               (12)
            
            
               Na účely určenia všeobecného kódu ekologickej inovácie, ktorý sa má používať v príslušnej dokumentácii typového schválenia podľa príloh I, VIII a IX k smernici Európskeho parlamentu a Rady 2007/46/ES (5), by sa mal stanoviť individuálny kód, ktorý sa má používať pri uvedenej inovačnej technológii,
            
         PRIJALA TOTO ROZHODNUTIE:
   Článok 1
   Schválenie
   Funkcia dobehu vozidla pri voľnobežných otáčkach motora, ktorú vyvinul výrobca BMW AG (ďalej len „funkcia dobehu vozidla BMW pri voľnobežných otáčkach“) sa schvaľuje ako inovačná technológia v zmysle článku 12 nariadenia (ES) č. 443/2009 za predpokladu splnenia týchto podmienok:
   
               a)
            
            
               inovačná technológia je nainštalovaná vo vozidlách BMW kategórie M1 s konvenčnou hnacou sústavou a automatickou prevodovkou vybavenou funkciou dobehu vozidla BMW pri voľnobežných otáčkach, ktorá sa automaticky aktivuje v prevládajúcom jazdnom režime. Ide o jazdný režim, ktorý sa zvolí vždy pri naštartovaní vozidla bez ohľadu na prevádzkový režim zvolený pri predchádzajúcom vypnutí vozidla; funkcia dobehu vozidla BMW pri voľnobežných otáčkach sa v prevládajúcom jazdnom režime nesmie dať deaktivovať zásahom vodiča ani vonkajším zásahom;
            
         
               b)
            
            
               funkcia dobehu vozidla BMW pri voľnobežných otáčkach je aktívna do rýchlosti aspoň 40 km/h;
            
         
               c)
            
            
               vo vozidlách schopných dobehu pri rýchlostiach nižších ako 40 km/h sa musí funkcia dobehu vozidla BMW pri voľnobežných otáčkach deaktivovať pri rýchlosti 40 km/h na účely skúšky uvedenej v prílohe.
            
         Článok 2
   Žiadosť o certifikáciu úspor CO2
   
   Výrobca BMW AG môže požiadať o certifikáciu úspor CO2 dosiahnutých funkciou dobehu vozidla BMW pri voľnobežných otáčkach odkazom na toto rozhodnutie.
   K žiadosti o certifikáciu sa priloží overovacia správa vypracovaná nezávislým a certifikovaným orgánom, v ktorej tento orgán potvrdí súlad takto vybaveného vozidla s podmienkami uvedenými v článku 1 a dosiahnutie prahovej hodnoty úspor CO2 vo výške 1 g CO2/km uvedenej v článku 9 vykonávacieho nariadenia (EÚ) č. 725/2011.
   Článok 3
   Certifikácia úspor CO2
   
   Zníženie emisií CO2 použitím funkcie dobehu vozidla BMW pri voľnobežných otáčkach podľa článku 1 sa určuje metódou uvedenou v prílohe.
   Článok 4
   Kód ekologickej inovácie
   Pri odkaze na toto rozhodnutie v súlade s článkom 11 ods. 1 vykonávacieho nariadenia (EÚ) č. 725/2011 sa v dokumentácii typového schvaľovania uvedie kód ekologickej inovácie č. 23.
   Článok 5
   Nadobudnutie účinnosti
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 28. júla 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 140, 5.6.2009, s. 1.
   
      (2)  Ú. v. EÚ L 194, 26.7.2011, s. 19.
   
      (3)  https://circabc.europa.eu/w/browse/f3927eae-29f8-4950-b3b3-d2e700598b52
   
      (4)  Vykonávacie rozhodnutie Komisie (EÚ) 2015/1132 z 10. júla 2015 o schválení funkcie dobehu vozidla vyvinutej spoločnosťou Porsche AG ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 184, 11.7.2015, s. 22).
   
      (5)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).
   
      PRÍLOHA
      
         Metodika na určenie úspor CO2 z používania funkcie dobehu vozidla BMW pri voľnobežných otáčkach motora
      
      1.   ÚVOD
      Na určenie úspor CO2, ktoré možno pripísať používaniu funkcie dobehu vozidla BMW pri voľnobežných otáčkach motora, je potrebné špecifikovať:
      
                  1.
               
               
                  skúšobné vozidlá;
               
            
                  2.
               
               
                  skúšobný postup na určenie emisií CO2 vozidla s ekologickou inováciou za upravených skúšobných podmienok;
               
            
                  3.
               
               
                  skúšobný postup na určenie emisií CO2 štandardného vozidla za podmienok typového schválenia s teplým štartom;
               
            
                  4.
               
               
                  výpočet úspor CO2;
               
            
                  5.
               
               
                  výpočet štatistickej chybovosti.
               
            2.   SYMBOLY, PARAMETRE A JEDNOTKY
      
         Symboly využívajúce latinku
      
      
                  
                     
               
               
                  –
               
               
                  úspora CO2 [gCO2/km];
               
            
                  CO2
                  
               
               
                  –
               
               
                  oxid uhličitý;
               
            
                  c
               
               
                  –
               
               
                  prepočítavací faktor;
               
            
                  BMC
                  
               
               
                  –
               
               
                  aritmetický priemer emisií CO2 vozidla so štandardnou technológiou za upravených skúšobných podmienok [gCO2/km];
               
            
                  EMC
                  
               
               
                  –
               
               
                  aritmetický priemer emisií CO2 vozidla s technológiou ekologickej inovácie za upravených skúšobných podmienok [gCO2/km];
               
            
                  
                     
               
               
                  –
               
               
                  aritmetický priemer emisií CO2 štandardného vozidla za podmienok typového schválenia s teplým štartom [gCO2/km];
               
            
                  BTA
                  
               
               
                  –
               
               
                  aritmetický priemer emisií CO2 štandardného vozidla za skúšobných podmienok typového schválenia [gCO2/km];
               
            
                  ETA
                  
               
               
                  –
               
               
                  aritmetický priemer emisií CO2 vozidla s technológiou ekologickej inovácie za skúšobných podmienok typového schválenia [gCO2/km];
               
            
                  RCDRW
                  
               
               
                  –
               
               
                  pomerná vzdialenosť prejdená dobehom za reálnych podmienok [%];
               
            
                  RCDmNEDC
                  
               
               
                  –
               
               
                  pomerná vzdialenosť prejdená dobehom za upravených skúšobných podmienok [%];
               
            
                  UF
               
               
                  –
               
               
                  Faktor vyťaženia technológie dobehu, ktorý v prípade dobehu vozidla BMW pri voľnobežných otáčkach motora predstavuje hodnotu 0,62. Táto hodnota je reprezentatívna len pre vozidlá značky BMW;
               
            
                  
                     
               
               
                  –
               
               
                  štatistická chybovosť celkových úspor CO2 [gCO2/km];
               
            
                  
                     
               
               
                  –
               
               
                  štandardná odchýlka aritmetického priemeru emisií CO2 štandardného vozidla za podmienok typového schválenia s teplým štartom [gCO2/km];
               
            
                  
                     
               
               
                  –
               
               
                  štandardná odchýlka aritmetického priemeru emisií CO2 vozidla s ekologickou inováciou za upravených skúšobných podmienok [gCO2/km];
               
            
                  sUF
                  
               
               
                  –
               
               
                  štandardná odchýlka aritmetického priemeru faktora vyťaženia.
               
            
         Dolné indexy
      
      
                  RW
               
               
                  –
               
               
                  reálne podmienky
               
            
                  TA
               
               
                  –
               
               
                  podmienky typového schválenia
               
            
                  B
               
               
                  –
               
               
                  štandard
               
            3.   SKÚŠOBNÉ VOZIDLÁ
      Skúšobné vozidlá musia spĺňať tieto špecifikácie:
      
                  a)
               
               
                  vozidlo s ekologickou inováciou: vozidlo s nainštalovanou inovačnou technológiou aktívnou v prevládajúcom jazdnom režime podľa článku 1 písm. a);
               
            
                  b)
               
               
                  štandardné vozidlo: vozidlo s deaktivovanou alebo nenainštalovanou, prípadne nedostupnou inovačnou technológiou v prevládajúcom jazdnom režime. Ak danú technológiu nemožno deaktivovať, musí sa zabezpečiť, aby funkcia dobehu vozidla BMW pri voľnobežných otáčkach motora nebola aktivovaná počas skúšobného postupu na dynamometri.
               
            4.   URČENIE EMISIÍ CO2 VOZIDLA S EKOLOGICKOU INOVÁCIOU ZA UPRAVENÝCH SKÚŠOBNÝCH PODMIENOK (EMC)
      Emisie CO2 a spotreba paliva vozidiel s ekologickou inováciou sa musia merať v súlade s prílohou 6 k predpisu EHK OSN č. 101 (Metóda merania emisií oxidu uhličitého a spotreby paliva u vozidiel poháňaných výlučne spaľovacím motorom). Upravia sa tieto postupy a skúšobné podmienky:
      4.1.   Príprava vozidla
      
      Na dosiahnutie skúšobných podmienok hnacej sústavy s teplým štartom sa musí vykonať jedna alebo viac úplných prípravných skúšok NEDC.
      4.2.   Určenie cestného zaťaženia na dynamometri
      
      Cestné zaťaženie na dynamometri sa určuje jednovalcovým dynamometrom takto:
      
                  a)
               
               
                  dosiahnite prevádzkovú teplotu vozidla po vykonaní postupu prípravy vozidla podľa bodu 4.1;
               
            
                  b)
               
               
                  podľa štandardného prevádzkového postupu stanoveného v predpise EHK OSN č. 832 (1) určite cestné zaťaženie na dynamometri.
               
            4.3.   Stanovenie krivky dobehu vozidla
      
      Určenie krivky dobehu vozidla pri režime dobehu vozidla sa vykonáva na jednovalcovom dynamometri prostredníctvom týchto povinných krokov:
      
                  a)
               
               
                  dosiahnite prevádzkovú teplotu vozidla po vykonaní postupu prípravy vozidla podľa bodu 4.1;
               
            
                  b)
               
               
                  vykonajte dobeh vozidla v režime dobehu vozidla z počiatočnej rýchlosti najmenej 120 km/h buď do zastavenia vozidla alebo do dosiahnutia najnižšej možnej rýchlosti dobehu vozidla.
               
            4.4.   Vytvorenie upraveného profilu NEDC (mNEDC):
      
      Rýchlostný profil mNEDC sa vytvorí takto:
      4.4.1.   Predpoklady
      
      
                  a)
               
               
                  Skúšobná sekvencia pozostáva z mestského cyklu, ktorý tvoria štyri základné mestské cykly, a jedného mimomestského cyklu.
               
            
                  b)
               
               
                  Všetky úseky zrýchlenia zodpovedajú profilu NEDC.
               
            
                  c)
               
               
                  Všetky úseky s konštantou rýchlosťou zodpovedajú profilu NEDC.
               
            
                  d)
               
               
                  Hodnoty spomaľovania pri deaktivovanej funkcii dobehu vozidla BMW pri voľnobežných otáčkach motora sa rovnajú hodnotám v rámci profilu NEDC.
               
            
                  e)
               
               
                  Povolené odchýlky rýchlosti a času musia byť v súlade s bodom 1.4 prílohy 7 k predpisu EHK OSN č. 101.
               
            4.4.2.   Obmedzenia
      
      
                  a)
               
               
                  Je potrebné minimalizovať odchýlku od profilu NEDC a celková vzdialenosť musí zodpovedať povolených odchýlkam stanoveným v NEDC.
               
            
                  b)
               
               
                  Vzdialenosť na konci každej fázy spomaľovania v rámci profilu mNEDC musí byť rovnaká ako vzdialenosť na konci každej fázy spomaľovania v rámci profilu NEDC.
               
            
                  c)
               
               
                  Pri všetkých fázach zrýchľovania, udržiavania konštantnej rýchlosti a spomaľovania sa uplatňujú štandardné povolené odchýlky podľa NEDC.
               
            
                  d)
               
               
                  Vo fáze dobehu vozidla je spaľovací motor odpojený a nie je povolené aktívne upravovať trajektóriu rýchlosti vozidla.
               
            4.4.3.   Hranice systému
      
      
                  a)
               
               
                  Nižšia hranica rýchlosti pre dobeh vozidla:
                  Režim dobehu vozidla sa zablokuje pri rýchlosti dobehu 40 km/h stlačením brzdy. V tomto momente nasleduje po krivke dobehu vozidla úsek spomaľovania v súlade s opisom na účely profilu NEDC (v grafe 1).
               
            
                  b)
               
               
                  Minimálny čas zastavenia:
                  Minimálny čas po každom spomalení dobehu vozidla až do zastavenia alebo do fázy konštantnej rýchlosti sú 2 sekundy (v grafe 1).
               
            
                  c)
               
               
                  Minimálny čas fáz konštantnej rýchlosti:
                  Minimálny čas fáz konštantnej rýchlosti po zrýchlení alebo spomalení dobehu vozidla sú 2 sekundy (v grafe 1). Túto hodnotu možno zvýšiť z technických dôvodov.
                  
                     Graf 1
                  
                  
                     Profil NECD s hranicami systému pre režim dobehu vozidla
                  
                  
                     
               
            4.5.   Počet skúšok
      
      Celý skúšobný postup na skúšobnom zariadení sa musí zopakovať aspoň trikrát. Vypočíta sa aritmetický priemer emisií CO2 z vozidla s ekologickou inováciou (EMC) a zodpovedajúca štandardná odchýlka aritmetického priemeru ().5.   URČENIE EMISIÍ CO2 ŠTANDARDNÉHO VOZIDLA ZA PODMIENOK TYPOVÉHO SCHVÁLENIA S TEPLÝM ŠTARTOM (
         )Emisie CO2 a spotreba paliva štandardných vozidiel sa musia merať v súlade s prílohou 6 k predpisu EHK OSN č. 101 (Metóda merania emisií oxidu uhličitého a spotreby paliva u vozidiel poháňaných výlučne spaľovacím motorom). Upravia sa tieto postupy a skúšobné podmienky:
      5.1.   Príprava vozidla
      
      Na dosiahnutie skúšobných podmienok hnacej sústavy s teplým štartom sa musí vykonať jedna alebo viac úplných prípravných skúšok NEDC.
      5.2.   Počet skúšok
      
      Celý skúšobný postup za podmienok typového schválenia s teplým štartom na skúšobnom zariadení sa musí zopakovať aspoň trikrát. Vypočíta sa aritmetický priemer emisií CO2 zo štandardného vozidla () a zodpovedajúca štandardná odchýlka aritmetického priemeru ().
      6.   VÝPOČET ÚSPOR CO2
      
      Na výpočet úspor CO2 dosiahnutých inovačnou technológiou sa použije tento vzorec:
      
         Vzorec 1:
      
      
         
      kde
      
                  
                     
               
               
                  :
               
               
                  úspora CO2 [gCO2/km];
               
            
                  BMC
                  
               
               
                  :
               
               
                  aritmetický priemer emisií CO2 vozidla so štandardnou technológiou za upravených skúšobných podmienok [gCO2/km];
               
            
                  EMC
                  
               
               
                  :
               
               
                  aritmetický priemer emisií CO2 vozidla s technológiou ekologickej inovácie za upravených skúšobných podmienok [gCO2/km];
               
            
                  BTA
                  
               
               
                  :
               
               
                  aritmetický priemer emisií CO2 štandardného vozidla za skúšobných podmienok typového schválenia [gCO2/km];
               
            
                  ETA
                  
               
               
                  :
               
               
                  aritmetický priemer emisií CO2 vozidla s technológiou ekologickej inovácie za skúšobných podmienok typového schválenia [gCO2/km];
               
            
                  UF
               
               
                  :
               
               
                  Faktor vyťaženia funkcie dobehu vozidla BMW, ktorý pri voľnobežných otáčkach motora predstavuje hodnotu 0,62.
               
            Ak sa preukáže, že inovačná technológia nie je za skúšobných podmienok typového schválenia aktívna, vzorec 1 sa môže zjednodušiť takto:
      
         Vzorec 2:
      
      
         
      Na určenie BMC musí vozidlo bez funkcie dobehu vozidla BMW pri voľnobežných otáčkach motora absolvovať tie isté upravené skúšobné podmienky.
      Vychádza sa z toho, že štandardné vozidlo je schopné dosiahnuť krivku plachtenia (krivka 2 v grafe 2) bez odpojenia motora od kolies, aj keď s nižšou účinnosťou ako vozidlo vybavené funkciou dobehu vozidla BMW pri voľnobežných otáčkach motora (ktoré je schopné odpojiť motor od kolies).
      
         Graf 2
      
      
         Krivka plachtenia štandardného vozidla
      
      
         
      V grafe 2 je znázornené, že počas fáz spomaľovania za skúšobných podmienok typového schválenia (3) a za upravených skúšobných podmienok (2' + 3') štandardné vozidlo nespotrebúva žiadne palivo (odpojenie).
      Na určenie emisií CO2 štandardného vozidla za upravených podmienok (BMC) sa uvedené emisie vypočítajú na základe emisií CO2 štandardného vozidla určených za podmienok typového schválenia s teplým štartom pri použití prepočítavacieho faktora (c-faktor), ktorý zohľadňuje vplyv upravených skúšobných podmienok v súlade s týmto vzorcom 3:
      
         Vzorec 3:
      
      
         
      Vzorec 2 sa teda zmení na:
      
         Vzorec 4:
      
      
         
      kde
      
                  c
               
               
                  :
               
               
                  prepočítavací faktor na úrovni 0,960;
               
            
                  
                     
               
               
                  :
               
               
                  aritmetický priemer emisií CO2 štandardného vozidla za podmienok typového schválenia s teplým štartom [gCO2/km];
               
            
                  EMC
                  
               
               
                  :
               
               
                  aritmetický priemer emisií CO2 vozidla s ekologickou inováciou za upravených skúšobných podmienok [gCO2/km];
               
            
                  UF
               
               
                  :
               
               
                  faktor vyťaženia technológie dobehu vozidla pre technológiu BMW je 0,62, pričom táto hodnota je reprezentatívna len pre vozidlá značky BMW.
               
            7.   VÝPOČET ŠTATISTICKEJ CHYBOVOSTI
      Štatistickú chybovosť metodiky skúšania treba vyčísliť. Štatistická chybovosť celkových úspor CO2 nesmie presiahnuť 0,5 g CO2/km a počíta sa pomocou tohto vzorca 5:
      
         Vzorec 5:
      
      
         
      kde
      
                  
                     
               
               
                  :
               
               
                  štatistická chybovosť celkových úspor CO2 [gCO2/km];
               
            Štatistická chybovosť sa vypočíta v súlade s týmto vzorcom 6:
      
         Vzorec 6
      
      
         
      kde
      
                  
                     
               
               
                  :
               
               
                  štatistická chybovosť celkových úspor CO2 [gCO2/km];
               
            
                  c
               
               
                  :
               
               
                  prepočítavací faktor na úrovni 0,960;
               
            
                  
                     
               
               
                  :
               
               
                  aritmetický priemer emisií CO2 štandardného vozidla za podmienok typového schválenia s teplým štartom [gCO2/km];
               
            
                  
                     
               
               
                  :
               
               
                  štandardná odchýlka aritmetického priemeru emisií CO2 štandardného vozidla za upravených skúšobných podmienok [gCO2/km];
               
            
                  EMC
                  
               
               
                  :
               
               
                  aritmetický priemer emisií CO2 vozidla s ekologickou inováciou za upravených skúšobných podmienok [gCO2/km];
               
            
                  
                     
               
               
                  :
               
               
                  štandardná odchýlka aritmetického priemeru emisií CO2 vozidla s ekologickou inováciou za upravených skúšobných podmienok [gCO2/km];
               
            
                  UF
               
               
                  :
               
               
                  Faktor vyťaženia funkcie dobehu vozidla BMW pri voľnobežných otáčkach motora, ktorý predstavuje hodnotu 0,62, pričom táto hodnota je reprezentatívna len pre vozidlá značky BMW;
               
            
                  sUF
                  
               
               
                  :
               
               
                  štandardná odchýlka aritmetického priemeru faktora vyťaženia na úrovni 0,019, pričom táto hodnota je reprezentatívna len pre vozidlá značky BMW.
               
            8.   PREUKÁZANIE ŠTATISTICKY VÝZNAMNÉHO PREKROČENIA MINIMÁLNEJ PRAHOVEJ HODNOTY 1 gCO2/KM
      Na preukázanie štatisticky významného prekročenia minimálnej prahovej hodnoty 1,0 gCO2/km sa použije tento vzorec:
      
         Vzorec 7
      
      
         
      kde
      
                  MT
               
               
                  :
               
               
                  minimálna prahová hodnota [gCO2/km];
               
            
                  
                     
               
               
                  :
               
               
                  úspora CO2 [gCO2/km];
               
            
                  
                     
               
               
                  :
               
               
                  štatistická chybovosť celkových úspor CO2 [gCO2/km];
               
            V prípade, že úspory emisií CO2 vypočítané pomocou vzorca 4 sú nižšie ako prahová hodnota uvedená v článku 9 ods. 1 vykonávacieho nariadenia (EÚ) č. 725/2011, uplatňuje sa článok 11 ods. 2 druhý pododsek uvedeného nariadenia.
      
         (1)  Predpis Európskej hospodárskej komisie Organizácie Spojených národov (EHK OSN) č. 83 – Jednotné ustanovenia na účely typového schválenia vozidiel z hľadiska emisií znečisťujúcich látok podľa požiadaviek motora na palivo (Ú. v. EÚ L 42, 15.2.2012, s. 1).